open-index/open-wikipedia-markdown huggingface dataset:
Bad Schwalbach

**Bad Schwalbach** (oant 1904: Bad Langenschwalbach) is in stêd en gemeente yn 'e Rheingau-Taunus-Kreis yn Dútske dielsteat Hessen. De stêd is ien fan 'e âldste Hessyske kuerplakken.

## Geografy

Bad Schwalbach is in kuerplak op sa'n 20 kilometer noardwest fan Wiesbaden. De stêd Bad Schwalbach leit op in hichte fan 289 oant 465 meter yn 'e westlike Hintertaunus. It is in langrekt plak yn 'e delte fan 'e Nesselbach. Mear as 56% fan de gemeente bestiet út bosk.

## Stedsyndieling
De gemeente bestiet njonken Bad Schwalbach ek út de plakken Adolfseck, Bad Schwalbach, Fischbach, Heimbach, Hettenhain, Langenseifen, Lindschied en Ramschied.

## Skiednis
Bad Schwalbach waard foar it earst yn 1352 neamd en is sûnt 1364 as parochy bekend. De mineraalboarnen fan Bad Schwalbach binne yn alle gefallen al sûnt 1568 bekend. Mar it duorre noch oant de ferbettering fan 'e diken, dat yn it begjin fan 'e 19e iuw it kueren in grutte flecht naam. Nei't Francis B. Head yn 1834 *Bubbles from the Brunnens of Nassau* publisearre, reizgen in soad Britten nei de Taunus. Foarsten en oare pommeranten besochten net allinne de baden, mar ek it kasino. Nei de Earste Wrâldkriich feroaren de klanten. De adel waard ynwiksele foar it grutte publyk en it lúkse kuerplak ferlear dêrmei alluere en feroare stadichoan yn in foar elkenien tagonklik kuerplak mei de foarsjennings dy't dêr by hearre.

## Ofbylden

Bad Schwalbach St.-Elisabeth-Kirche von 1916 H 55m in der Kirchstr - Hessen - Foto Wolfgang Pehlemann IMG 4589.jpg|Elisabethtsjerke.
Bad Schwalbach, Schmidtberg 1, Adolfstraße 105.jpg|It eardere riedshûs.
Bad Schwalbach Kurhaus am Kurpark Cursaal Bau Baumeister Ph. Hoffmann bis 1879 - Hessen - Foto Wolfgang Pehlemann IMG 4586.jpg|Kurhaus.
2016 Stahlbrunnen Bad Schwalbach ks01.jpg|Izerhâldende Stahlbrunnen.
Hünstetten

**Hünstetten** is in gemeente yn de Rheingau-Taunus-Kreis yn de Dútske dielsteat Hessen. De gemeente wurdt fanút Wallbach bestjoerd. Hünstetten is in lanlike gemeente en de measte minsken wurkje bûten de gemeentegrinzen, fral troch de goede ferbinings yn it Rhein-Main-Gebiet.

## Geografy
Hünstetten leit yn de Taunus noardlik fan de belangrykste berchkaam tusken Limburg an der Lahn en Wiesbaden.

## Yndieling
De gemeente bestiet út tsjien plakken, wêrfan't Ketternschwalbach neffens ynwennertal it lytst is en Wallrabenstein mei goed twatûzen ynwenner it grutst. 

## Skiednis
Fynsten út de tiid fan de Michelsbergkultuer yn de omkriten fan Beuerbach tsjûgje fan in bewenning sûnt de stientiid fan 4400 f. Kr. oant 3500 f. Kr.

Yn it ramt fan de weryndielings yn de dielsteat Hessen ûntstie op 31 jannewaris 1971 de gemeente Hünstetten út de earder selstannige gemeenten Beuerbach, Kesselbach, Ketternschwalbach, Limbach, Strinz-Trinitatis en Wallbach. De oare plakken moasten mei yngong fan 1 jannewaris 1977 harren selstannigens opjaan. Yn it sintraal lizzende Wallbach waard in nij gemeentehûs boud.

## It besjen wurdich

Yn it jier 2020 sette de gemeente it "Hünstetter Kulturpfad" út. De kuierrûte, weryn't alle plakken fertsjintwurdige binne, liedt de dielnimmers nei kultureel weardefolle saken fan de gemeente. Fan de goed sechtich monuminten fan de gemeenten binne fjirtich yn rûte opnommen. Njonken monuminten bringt de rûte de dielnimmers ek nei de moaiste stikjes natoer fan de gemeente. 

## Keppeling om utens
* Side fan de gemeente: Hünstetter Kulturpfad
Grutte Priis Formule 1 fan Eastenryk 1984

Utslaggen fan de **[[Grutte Priis Formule 1 fan Eastenryk]]** 1984 yn Spielberg op 19 augustus 1984.
It wie de tolfde race fan 16 races fan de Formule 1 yn 1984. Hy waard op de Österreichring hâlden. De race waard hâlden oer 51 omgongen, op it 5.9 km lange sirkwy foar in raceôfstân fan 303 kilometer. 

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid
The Carpenters

**The Carpenters** wie in Amerikaanske popgroep oprjochte yn Downey Kalifornje en tusken 1969 en 1983 aktyf wie. De groep bestie út it troud pear Karen en Richard Carpenter. De band brocht yn 1969 syn debútalbum *Ticket to Ride* út. Op 4 febrewaris, 1983 kaam in ein oan de popgroep nei't Karen Carpenter op 32 jierrige leeftiid ferstoar oan de gefolgen fan Anorexia nervosa. The Carpenters ha fjirtjin studio-albums útbrocht, wêrfan fjouwer postúm.

## Diskografy
### Studio-albums

### Live-albums

### Kompilaasje-albums

## Grammy Awards

* 1971 Best New Artist
* 1971 Best Contemporary Vocal Performance by a Duo, Group or Chorus ((They Long to Be) Close to You)
* 1972 Best Pop Vocal Performance by a Duo or Group (*Carpenters*)
Riccardo Patrese

**Riccardo Gabriele Patrese** (Padua, 17 april 1954) is in earder Italjaansk koereur. Patrese riid mar leafst 16 jier yn de Formule 1. Hy wist yn dy sechstjin jier 6 kear in Grutte Priis te winnen en stie acht kear op Pole Posysje.

## Statistiken
* Aktive jierren: 1977-1993 
* Grutte Prizen: 257 
* Pole posysjes: 8
* Oerwinnings: 6
* WK punten: 281
* Fluchste omgongen: 	13
Tennis op de Paralympyske Simmerspullen 2020

It Tennis by de **[[Paralympyske Simmerspullen 2020| XVIe Paralympyske Simmerspullen]]** hie plak fan 27 augustus oant en mei 4 septimber 2021 yn it Ariake Tennis Park.

## Manlju
### Yndividueel

### Dûbeld

## Froulju
### Yndividueel

### Dûbeld

## Mingd (Kwad)
### Yndividueel

### Dûbeld

## Medaljespegel
De top-5 fan lannen dy't by it tafeltennis medaljes wûn ha by de Paralympyske Simmerspullen fan 2020.

## Sjoch ek
* Tennis op de Olympyske Simmerspullen 2020
Hohenstein (Hessen)

**Hohenstein** is in gemeente yn 'e Rheingau-Taunus-Kreis yn 'e Dútske dielsteat Hessen.

## Geografy
Hohensein leit yn it westlike diel fan 'e Taunus oan beide kanten fan 'e Aar tusken Limburg an der Lahn en Wiesbaden.

## Skiednis
Fan Strinz-Margarethä is bekend dat it yn 1184 foar it earst neamd waard. De oare plakken yn 'e gemeente folgen yn 'e 13e en 14e iuw..

Yn it ramt fan 'e weryndielingen yn Hessen waard Hohenstein op 1 july 1972 út de earder selstannige gemeenten Born, Breithardt, Hennethal, Hohenstein, Holzhausen über Aar, Steckenroth en Strinz-Margarethä oprjochte. It plak Hohenstein krige doe de nije namme Burg-Hohenstein.

## It besjen wurdich
* It kastiel Hohenstein waard om 1190 troch de greve fan Katzenelnbogen en greve fan Laurenburg en Nassau boud. Tsjintwurdich docht it kastiel tsjinst as hotel-restaurant. 
* De protestantske tsjerke fan Breithardt is in wartsjerke mei fresko's út de 15e iuw. 
* Yn 'e protestantske tsjerke fan Strinz-Margarethä stiet in histoarysk oargel fan Johann Jacob Dahm (1710).
* Yn it bosk by Hennethal leit in letmidsiuwske lanwar, dy't nei alle gedachten tsjin de ein fan 'e 14e iuw oanlein waard om de Limburger Straße feilich te stellen.
* Troch de gemeente rint in part fan 'e Limes. Resten fan 'e Limes binne te finen yn 'e omkriten fan Breithardt, Born en Steckenroth. De plakken binne oer in goed bewizere kuierpaad te besjen. Mear ynformaasje is te finen yn it Regionalmuseum Rheingau-Taunus (Georgenthal 1,  Hohenstein-Steckenroth)
Taunusstein

**Taunusstein** is in gemeente yn 'e Rheingau-Taunus-Kreis yn 'e Dútske dielsteat Hessen. It gemeentehûs stiet yn it stedsdiel Hahn. 

## Skiednis
De stêd Taunusstein ûnstie yn it ramt fan 'e weryndielingen yn Hessen op 1 oktober 1971 troch de gearfoeging fan 'e oant doe selstannige gemeenten Bleidenstadt, Hahn, Neuhof, Seitzenhahn, Watzhahn en Wehen. Sûnt dy tiid mei Taunusstein himsels stêd neame. Op 1 july 1972 waarden de gemeenten Hambach, Niederlibbach, Orlen en Wingsbach by Taunusstein yndield.

## Yndieling
Taunusstein bestiet út tsien stedsdielen:

## It besjen wurdich
#### Eardere kleaster mei tsjerke fan Bleidenberch
De eartiidske kleastertsjerke en hjoeddeiske katolike parochytsjerke Sint-Ferrutius hat in heechgoatysk tabernakel fan sânstien, in doopfont út 1696, in letbarokke Madonna en in barok oargel. Yn 'e toer hingje klokken út 1309 en 1411.

#### De protestantske tsjerke fan Bleidenberch

De hjoeddeiske protestantske Sint-Piter op de Berch (St. Peter auf dem Berg) fan Bleidenberch wie oant 1530 in katolike parochytsjerke. It is it âldste stiennen monumint fan it stedsdiel. It ûnderste diel fan 'e toer is romaansk.   

#### Museum
Yn 1995 waard it Stadtmuseum Taunusstein iepene yn it kastiel fan Wehen. De klam leit op de wat jongere skiednis fan 'e regio, lykas foar, yn en nei de Twadde Wrâldkriich en útstallings oer de tiid fan 'e earste helte fan 'e 20e iuw. Dêrnjonken foarmje de útstallings yn 'e rige "Kunst im Schloss" mei hjoeddeiske keunst út de regio en dêrbûten in wichtich tema fan it museum.  

#### Protestantske tsjerke fan Wehen

De tsjerke waard yn 1810-1812 boud mei stiennen fan 'e âlde stedsmuorre en poarte. It histoaryske oargel is ien fan 'e seldsume oargels fan Heinrich Voigd, dy't yn orizjinele steat bewarre binne. It waard yn 1890 boud foar de âld-katolike parochy fan Wiesbaden en yn 1899 oankocht troch Wehen. Yn oktober 1999 waard it oargel yn 'e oarspronklike steat werom brocht.

#### Zugmantel
Castellum Zugmantel wie in romeinsk castellum, dat ûnderdiel foarme fan 'e Obergermanische Limes, sûnt 2005 UNESCO-wrâlderfgoed.
Waldems

**Waldems** is in gemeente yn 'e súdhessyske Rheingau-Taunus-Kreis, Dútslân. It gemeentehûs stiet yn it *[[Ortsteil]]* Esch.

## Geografy
Waldems leit yn 'e boskrike omjouwing fan 'e Taunus oan 'e noardwestlike foet fan 'e Großer Feldberg op in hichte fan 250 oant 629,3 meter. It heechste punt fan de gemeente is de berch Windhain, 1 kilometer eastlik fan Wüstems.

## Gemeenteyndieling
De gemeente bestiet út de seis plakken (*Ortsteile*) Bermbach, Esch, Niederems (mei Reinborn), Reichenbach, Steinfischbach en Wüstems.
Mozaykfilm

In **mozaykfilm**, of ek wol in **ensemblefilm**, is in film mei net ien, mar in stikmannich inoar krusende ferhaallinen (lykas de ûnderskate stientsjes yn in mozayk), dy't allegear min ofte mear like wichtich binne. Dêrom wurdt oan elts personaazje likernôch deselde mjitte fan oandacht (d.w.s. byldtiid) bestege. Oare film hawwe faak ek wol mear as ien ferhaalline, mar dêrby is dochs dúdlik ien de haadferhaalline, en fine de oaren, de subplots, yn 'e marzje dêrfan plak. Mozaykfilms hawwe faak in cast dy't bestiet út in grut tal bekende akteurs en aktrises, wylst 'gewoane' films yn 'e regel inkeld bekende akteurs yn twa oant fiif haadrollen hawwe en fierders minder bekende akteurs dy't de byrollen fertolkje. Sa'n út akteurs fan 'e A-list besteande cast wurdt wol in **ensemblecast** neamd. 

In tige goed foarbyld fan in mozaykfilm is de bekende krystkomeedzje *[[Love Actually]]* (2003). Oare foarbylden binne *[[The Longest Day (film)|The Longest Day]]* (1962), *[[Casino Royale (film út 1967)|Casino Royale]]* (1967), *[[A Bridge Too Far (film)|A Bridge Too Far]]* (1977), *[[Pulp Fiction]]* (1994), *[[Crash (film út 2004)|Crash]]* (2004), *[[Sin City (film)|Sin City]]* (2005) en *[[Valentine's Day (film út 2010)|Valentine's Day]]* (2010).
Tarre (band)

**Tarre** is in Fryske doommetalband út Noardeast-Fryslân.
Tarre waard yn 2016 oprjochte troch bassist Meindert Sterk earder fan Autumn. Yn 2018 ûntstie der in stabile besetting en yn 2019 waard it earste studio-album útbrocht *Unheil fan 'e klaai*. Tarre hellet har teksten út de natoer yn in mjuks fan ferfrjemding, ferfal en somberens.

## Albums
### Studio-albums
Baldrs Draumar (band)

**Baldrs Draumar** is in Fryske folkmetalband út Noardeast-Fryslân.
De teksten fan Baldrs Draumar geane oer it âlde Fryslân en de Noardske mytology. De band is neamd nei de noardske god Baldr dy't de soan is fan de oppergod Weda. Yn 2019 brochten hja harren fjirde album *Magnus* út yn kombinaasje mei in stripboek, tekene troch striptekener Skelte Siweris Braaksma. It fyfde album *Njord* folge yn 2022.

Drummer Dondervuyscht wie fan maaie 2022 oant oktober 2023 wethâlder yn de gemeente Noardeast-Fryslân. Begjin desimber 2023 waard de drummer beëdige as twadde keamerlid.

## Albums
### Studio-albums
Derek Warwick

**Derek Stanley Arthur Warwick** (Alresford, 7 jannewaris 1985) is in earder Ingelsk Formule 1-koereur. Hy naam 162 kear diel oan de Formule 1. Yn 1992 wûn Warwick de 24 oeren fan Le Mans.
Grutte Priis Formule 1 fan Jeropa 1984

Utslaggen fan de **[[Grutte Priis Formule 1 fan Jeropa]]** 1984 yn Nürburg op 7 oktober 1984.
It wie de fyftjinde race fan 16 races fan de Formule 1 yn 1984. Hy waard op de Dútske Nürburgring hâlden. De race waard hâlden oer 67 omgongen, op it 4,5 km lange sirkwy foar in raceôfstân fan 304,3 kilometer.

## De Wedstriid
* It wie de earste Grutte Priis op it fernijde sirkwy.
* Nelson Piquet en Michele Alboreto riden yn de 62ste omgong deselde tiid, 1:23.146 de Fluchste tiid fan de wedstriid.
* Ayrton Senna feroarsake in botsing wertroch Keke Rosberg, Marc Surer, Gerhard Berger en Piercarlo Ghinzani útfoelen. 

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Portegal 1984

Utslaggen fan de **[[Grutte Priis Formule 1 fan Portegal]]** 1984 yn Estoril op 21 oktober 1984.
It wie de sechstjinde race fan 16 races fan de Formule 1 yn 1984. Hy waard op de Autódromo do Estoril hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 304,5 kilometer.

## De wedstriid
* De Grutte Priis fan Portegal, wie de lêste Grutte Priis fan 1984.
* Niki Lauda skreau troch dizze wedstriid definityf foar de tredde kear it wrâldkampioenskip Formule 1 op syn namme, mei in heale punt foarsprong op Alain Prost.

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid (einstân)
Eppstein

**Eppstein** is in stêd yn 'e Súdhessyske Main-Taunus-Kreis, Dútslân. It gemeentehûs fan Eppstein stiet yn it stedsdiel Vockenhausen.

## Geografy
De stêd Eppstein leit west fan Frankfurt am Main en likernôch 15 kilometer noardeast fan Wiesbaden.

## Yndieling
Op 1 jannewaris 1977 fusearre de stêd Eppstein mei de oant doe selsstannige gemeenten Bremthal, Ehlhalten en Vockenhausen. Niederjosbach wie al earder yn 1971 by Bremthal yndield en waard sa ek op 1 jannewaris 1977 by Eppstein yndield.

Sûnt bestiet Eppstein út fiif stedsdielen: Eppstein, Bremthal, Ehlhalten, Niederjosbach en Vockenhausen. Elts stedsdiel bestiet út in *Ortsbezirk* mei in advysried en in  boargemaster.

## It besjen wurdich
* ruïne Boarch Eppstein
* histoaryske binnenstêd Eppstein
* de neogoatyske Sint-Laurentiustsjerke
* de letgoatyske protestantske tsjerke fan Eppstein
Niedernhausen

**Niedernhausen** is in gemeente yn 'e Rheingau-Taunus-Kreis yn 'e Dútske dielsteat Hessen. De gemeente leit yn it natoerpark Rhein-Taunus en grinzget oan Wiesbaden.

Likernôch 60% fan 'e gemeente bestiet út bosk, wylst sa'n 25% fan 'e gemeentegrûn agrarysk brûkt wurdt. 

It grutste plak fan 'e gemeente is Niedernhausen, dêr't mear as de helte fan alle ynwenners fan 'e gemeente wenje.  

## Yndieling
De gemeente telt seis ferskillende plakken, oant 1977 selstannige gemeenten: Engenhahn, Königshofen, Niedernhausen, Niederseelbach, Oberjosbach en Oberseelbach.
Paradise Lost (band)

**Paradise Lost** is in Britske metalband út Halifax, dy't oprjochte is yn 1988.
Yn 1990 makke Paradise Lost diel út fan de saneamde "Grutte trije" (Big Three) fan de death/doom-metal, tegearre mei My Dying Bride en Anathema. Paradise Lost wurdt beskôge as ien fan 'e pioniers fan it death-doom-sjenre, en waard beskôge as in wichtige ynfloed op de lettere gotyske metalbeweging. 

## Diskografy
### Studio-albums

### Live-albums

### Kompilaasje-albums
Dimmu Borgir

**Dimmu Borgir** is in Noarske metalband dy’t yn 1993 oprjochte waard troch Shagrath, Silenoz en Tjodalv. De band is neamd nei in grut fulkanysk gebied op Yslân Dimmuborgir wat *tsjuster fort* of *grimige stêd* betsjut.

Dimmu Borgir spilet blackmetal it lûd fan de band kenmerket him foaral troch de stim fan Shagrath, en ynfloeden fan klassike komponisten as Richard Wagner en Antonín Dvořák, flugge drums en agressive gitaren en de symfoanyske synthesizer. De nûmers *"Progenies of the great Apocalypse"* en *"Eradication instincts defined"* binne sels opnaam yn gearwurking mei in orkest.

De earste twa albums waarden yn it Noarsk songen, mar om’t dizze albums in grut sukses wiene en in protte fan de fans gjin Noarsk sprutsen, waard der nei it útbringen fan it album *"Stormblåst"* mear yn it Ingelsk songen. In pear nûmers wurde noch altyd yn it Noarsk songen.

## Diskografy
### Studio-albums

### Kompilaasje-albums
Grutte Priis Formule 1 fan Eastenryk 2020

Utslaggen fan de **[[Grutte Priis Formule 1 fan Eastenryk]]** 2020 yn Spielberg op 5 july 2020.
It wie de earste race fan 17 races fan de Formule 1 yn 2020. Hy waard op de Red Bull Ring hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306,5 kilometer. 

## Kwalifikaasje
*Lewis Hamilton krige in straf en waard trije startplakken tebekset foar it negeren fan de giele flagge yn de kwalifikaasje.
*  Alexander Albon en Sergio Pérez setten deselde tiid yn Q3; Albon waard boppe Perez pleatst yn de útslach om't hy syn tiid earder delsette as Pérez.

## Utslach Grutte Priis

*  Lewis Hamilton waard twadde, mar krige in straf fan 5 sekonden foar in botsing mei Alexander Albon
* Sergio Pérez krige in straf fan 5 sekonden foar te fluch riden yn de pitstrjitte.
* Daniil Kvyat en Alexander Albon kamen beide net oan de finish, mar waarden al klassifisearre trochdat se 90% fan de wedstriid riden hiene.

## Top fiif yn it wrâldkampioenskip nei de wedstriid
Kiss Me, Kate

*''Kiss Me, Kate'' (musical), in Amerikaanske toanielmusical fan Cole Porter út 1948

## Films
*''Kiss Me, Kate'' (film út 1953), in Amerikaanske filmmusical út 1953 op basis fan 'e toanielmusical
*''Kiss Me, Kate'' (film út 1968), in Amerikaanske tillefyzjefilm op basis fan 'e toanielmusical

## Muzyk
*''Kiss Me, Kate'' (album), in muzykalbum mei lieten fan 'e toaniemusical
*''Kiss Me, Kate'' (EP), in EP fan Kate Tsui út 2009

## Oar
*''Kiss Me, Kate'' (tillefyzjesearje), in Britske komeedzjesearje út 1998-2000
*''Kiss Me Kate'' (hynder), in Amerikaansk racehynder út 'e 1950-er jierren
Valtteri Bottas

**Valtteri Viktor Bottas** (Nastola, 28 augustus 1989) is in Finsk autokoereur. Yn syn karriêre had hy tsien kear in Grutte Priis wûn. Healwei it seizoen 2021 waard bekent dat Bottas foar 2022 op syk moat nei in oar team. Dit waard it team fan Alfa Romeo dêr't er Kimi Räikkönen ferfangt.

### Oersjoch Formule 1-karriêre

***** Seizoen noch dwaande.

### Oerwinningen yn de Formule 1

## Keppeling om utens
*
Charles Leclerc (1997)

**Charles Marc Hervé Perceval Leclerc** (Monte Carlo , 16 oktober 1997) is in koereur út Monako. No (2021) ridend yn de Formule 1 foar Ferrari. Leclerc wûn yn 2016 it GP3 kampioenskip en de FIA Formule 2 Kampioenskip yn 2017. 

### Oersjoch Formule 1-karriêre

***** Seizoen noch dwaande.

### Oerwinningen yn de Formule 1

## Keppeling om utens
*
Lando Norris

**Lando Norris** (Bristol , 13 novimber 1999) is in Ingelsk koereur. Norris makke yn 2019 syn debút yn de Formule 1 foar McLaren.

### Oersjoch Formule 1-karriêre

***** Seizoen noch dwaande.

## Keppeling om utens
*
Grutte Priis Formule 1 fan Stiermarken 2020

Utslaggen fan de **[[Grutte Priis Formule 1 fan Stiermarken]]** 2020 yn Spielberg op 12 july 2020.
It wie de twadde race fan 17 races fan de Formule 1 yn 2020. Hy waard op de Red Bull Ring hâlden. De race waard hâlden oer 71 omgongen, op it 4.3 km lange sirkwy foar in raceôfstân fan 306,5 kilometer. It wie de earste kear dat de Grutte Priis fan Stiermarken op de kalinder stie fan de Formule 1. 

## Kwalifikaasje
* Lando Norris waard trije plakken weromset by de start foar ynheljen wilens in giele flagge.
* Charles Leclerc waard trije plakken weromset by de start foar in hinderjen fan Daniil Kvyat
* Antonio Giovinazzi waard trije plakken weromset by de start fanwege in fersnellingsbak wiksel
* Romain Grosjean moast fanút de pitstrjitte starte fanwegen it oertreden fan de regleminten tusken de kwalifikaasje en de race yn.

## Utslach Grutte Priis

## Top fiif yn it wrâldkampioenskip nei de wedstriid
Within Temptation

**Within Temptation** is in Nederlânske band dy’t yn 1996 oprjochte waard troch Sharon den Adel en Robert Westerholt. Hja spilen earst foaral metal mar dat is yn de rin fan de jierren mear en mear rjochting rockmuzyk gongen. Begjin jierren 2000 waard Within Temptation yn ien azem neamt mei bands as Nightwish, The Gathering, After Forever, Autumn en Epica.

## Diskografy
### Studio-albums

### Live-albums

### Kompilaasje-albums
Testament (band)

**Testament** is in trashmetal-band út de Feriene Steaten. Testament waard yn 1983 ûnder de namme *Legacy* stifte. Fan 1986 ôf binne hja fjierder gien ûnder de namme Testament.

Yn 1987 brocht Testament it debút-album "*The Legacy*" út, in oade oan harren eardere bandnamme. Yn itselde jier spile  Testament al yn Jeropa, namlik op Dynamo Open Air, dat doe noch yn binnenstêd fan Eindhoven holden waard. Fan dat konsert is in cd op de merk brocht. "*Live at Eindhoven*".

Testament wurdt sjoen as ien fan 'e grutte seis fan 'e 1980's Bay Area thrash metal-sêne (tegearre mei Exodus, Death Angel, Lååz Rockit, Forbidden en Vio-lence). Testamint is ien fan de meast populêre en ynfloedrike bands fan 'e thrash metal-sêne, en is ien fan 'e grutte bands fan 'e twadde weach fan it sjenre yn' e lette 1980'er jierren. Se wurde yn ien azem neamd mei   Metallica, Megadeth, Slayer, Anthrax, Exodus, Overkill en Death Angel, as de 'grutte acht' fan thrash metal.

## Diskografy
### Studio-albums

### Live-albums

### Kompilaasje-albums
Dr. No

*''Dr. No'' (roman), in *James Bond*-roman fan Ian Fleming út 1958
*''Dr. No'' (film), in Britsk-Amerikaanske film út 1962 basearre op dy roman
*''Dr. No'' (soundtrack), it soundtrackalbum fan 'e film út 1962
*Dr. No (personaazje), it personaazje nei wa't de roman en de film ferneamd waarden
*Dr. No (searjemoarder), in ûnidentifisearre searjemoarder dy't tusken 1981 en 2004 aktyf wie yn 'e Amerikaanske steat Ohio
*''Dr. No?'' (dokumintêre), in dokumintêre fan Jacob Young út 1991 oer William Luther Pierce
*''Dr. No'' (liet), in liet fan Systems in Blue út 2008

"Dr. No" waard nei 1962, doe't de namme troch de populariteit fan 'e film algemien bekend wurden wie, ek ferskate kearen as bynamme oan wegereftige politisy jûn:
*Tom Coburn, in Amerikaansk dokter en senator út Oklahoma dy't bekend stie om't er geregeldwei nije wetjouwing blokkearre
*Ian Paisley, in Noardiersk predikant en politikus, dy't bekend stie om politike wegereftigens
*Ron Paul, in Amerikaansk dokter en lid fan it Amerikaanske Hûs fan Offurdigen foar Teksas, dy't gauris wegere om mei syn eigen partij mei te stimmen
*Stuart Lyon Smith, in Kanadeesk psychiater en provinsjaal politikus út Ontario dy't bekend stie om syn pessimisme en opposysje tsjin oerheidsútjeften
*Tommy Thompson, in Amerikaansk steatspolitikus en gûverneur fan Wisconsin, dy't bekend stie om syn blokkearjen fan nije wetjouwing
*Andries Treurnicht, in Súdafrikaansk opposysjelieder dy't de "nee"-kampanje oanfierde tsjin it referindum oer de ôfskaffing fan 'e apartheid yn 1992
Ella Enchanted

*''Ella Enchanted'' (roman), in bekroand berneboek fan Gail Carson Levine út 1997
*''Ella Enchanted'' (film), in Amerikaanske film út 2004 dy't loskes op it boek basearre is, mei Anne Hathaway yn 'e titelrol
*''Ella Enchanted'' (soundtrack), it soundtrackalbum fan 'e film út 2004
Type O Negative

**Type O Negative** wie in Amerikaanske gothic metal band oprjochte yn 1989 yn Brooklyn. De groep ûntstie út de oerbliuwsels fan de band Carnivore.

## Muzyk
Type O Negative wie bekend troch harren drûge, morbide humor yn de teksten dy't giene oer romantyk, depresje en dea dy't mei in gauris trage muzyk begelaat waard. De styl fan de muzyk wie gothic, yn de rjochting fan doom.

## Skiednis
Eardere sjonger fan Carnivore Peter Steele, foarme yn 1989 mei syn jeugdfreonen Sal Abruscato, Josh Silver, en Kenny Hickey, Type O Negative en tekenen in kontrakt by it muzyklabel Roadrunner Records. Al fluch nei it tekenjen ferskynde yn 1991 it debútalbum, *"Slow, Deep and Hard"*

Yn 1993 waard it album *"Bloody Kisses"* útbrocht, it wie harren tredde album en dat betsjutte it begjin fan it grutte sukses. It album behelle de platinum status yn de Feriene Steaten. Drummer Sal Abruscato stapte út de band en waard ferfongen troch Johnny Kelly, mei de nije drummer waard it fjirde album *"October Rust"* opnaam. Noch fjouwer studio-albums folgen, mar op 14 april, 2010 kaam in ein oan it sukses nei't sjonger en bassist fan de band Peter Steel op 48 jierrige leeftiid ferstoar.

## Diskografy
### Studio-albums

### Kompilaasje-albums
Herder

*Herder (band), in Nederlânske metalband
*Herder (messeprodusint), in Dútske produsint fan bûsmessen en oare knyften út Solingen
*De Herder (mole), in stellingmole yn Medemblik
*Johann Göttfried von Herder (1744-1803), in Dútsk filosoof, teolooch en dichter
*Verlag Herder, in Dútske útjouwerij út Freiburg im Breisgau
*Jan Herder, Fryske boer, timmerman, politikus en publisist

## Sjoch ek
*harder, in hoeder fan fee
*hardershûn, in hûn dy't fokt is om te helpen by it hoedzjen fan fee
Badminton op de Paralympyske Simmerspullen 2020

It badminton by de **[[Paralympyske Simmerspullen 2020| XVIe Paralympyske Simmerspullen]]** hie plak fan 1 oant en mei 5 septimber 2021 yn it Yoyogi National Gymnasium. It wie de earste kear dat badminton op it programma stie fan de Paralympyske Simmerspullen

## Medaljespegel
De top-8 fan lannen dy't by it badminton medaljes wûn ha by de Paralympyske Simmerspullen fan 2020.

## Utslaggen
### Yndividueel

### Dûbeld

## Sjoch ek
* Badminton op de Olympyske Simmerspullen 2020
From Russia with Love

## ''James Bond''
*''From Russia, with Love'' (roman), in *James Bond*-roman fan Ian Fleming út 1957
*''From Russia with Love'' (film), in Britsk-Amerikaanske film út 1963
*''From Russia with Love'' (soundtrack), it soundtrackalbum fan dy film út 1963
*''From Russia with Love'' (liet), de titelsong fan dy film út 1963
*''From Russia with Love'' (fideospultsje), in fideospultsje út 2005, basearre op 'e roman en de film

## Oar
*''From Russia with Love'' (album fan Cold War), in album fan Cold War út 2004
*''From Russia with Love'' (album fan Tori Amos), in album fan Tori Amos út 2010
*From Russia with Love (album fan Arty), kompilatie-album fan Arty út 2020

## Sjoch ek
*''To Russia with Love'' (album), in album fan Mannheim Steamroller út 1994
*''To Russia with Love'' (film), in Kanadeeske dokumintêre út 2014
Goldfinger

## ''James Bond''
*''Goldfinger'' (roman), in *James Bond*-roman fan Ian Fleming út 1959
*''Goldfinger'' (film), in Britsk-Amerikaanske film út 1964 op basis fan dy roman
*''Goldfinger'' (soundtrack), it soundtrackalbum fan dy film út 1964
*''Goldfinger'' (liet fan Shirley Bassey), in liet fan Shirley Bassey út 1964, de titelsong fan 'e film út dat jier
*''Goldfinger'' (aventoer), in senario foar it rollespul *James Bond 007*

## Muzyk
### Albums
*Goldfinger (band), in Amerikaanske punkband út Los Angeles
*''Goldfinger'' (soundtrack), it soundtrackalbum fan 'e film út 1964
*''Goldfinger'' (album), in album út 1996 fan Goldfinger
### Lieten
*''Goldfinger'' (liet fan Shirley Bassey), in liet fan Shirley Bassey út 1964, de titelsong fan 'e film út dat jier
*''Goldfinger'' (liet fan Ash), in liet fan Ash út 1996
*''Goldfinger'' (liet fan Die Krupps), in liet fan Die Krupps út 1982
**[[Goldfinger 2019]]*, in liet fan Kuda Kumi út 2019

## Oar
*Goldfinger (banaan), in type banaan, kweekt yn Hondoeras
*Goldfinger (efternamme), in efternamme
*Goldfinger, bynamme fan Andrew Gilding (b. 1970), in Ingelske darter
Hypocrisy

**Hypocrisy** is in Sweedske deathmetal band oprjochte yn 1991 yn Ludvika. De teksten wiene yn it begjin anty-kristlik en somtiden sels satanistysk. Letter giene hja har op oare ûnderwerpen rjochtsjen, lykas paranormale en emosjonele problemen. Hja hawwe yn de ôfrûne 20 jier sa'n trettjin studio-albums útbrocht.

## Diskografy
### Studio-albums

### Live-albums

### Kompilaasje-albums
Arch Enemy

**Arch Enemy** is in Sweedske deathmetalband oprjochte yn 1995.

## Skiednis
Arch Enemy waard yn 1995 oprjochte troch Michael Amott, earder lid fan Carcass en Johan Liiva earder fan Carnage. Arch Enemy is foaral bekend om de froulike *grunts* (sangstyl) yn't plak fan de gebrûklike manlike grunts, mar yn de begjin jierren wie it Johan Liiva dy't de sang die. Hja namen trije albums op foardat Angela Gossow de sang yn 2000 oernaam; *Wages of Sin* wie it earste album mei Gossow. Yn 2014 waard bekend dat Gossow ophâlde moast fanwegen problemen; sy waard ferfongen troch Alissa White-Gluz dy't oerkaam fan de Kandadeeske band The Agonist. Yn novimber 2025 makke de band bekend dat sjongeres Alissa White-Gluz net langer lid fan de band wie. Arch Enemy hat op alle trije de grutte Fryske metalfestivals spiele, Wâldrock 2002, Dokk'em Open Air 2012 en yn 2017 stiene hja op it poadium fan Into the Grave, op it aldehouster tsjerkhôf yn Ljouwert.

## Diskografy
### Studio-albums

### Live-albums

### Kompilaasje-albums
John Morgan (skilder)

**John Morgan** (Pentonville, yn it noarden fan Londen 1822 - Hastings, 1885) wie in Ingelske suksesfolle sjenreskilder.

## Wurkpaad
Morgan studearre oan de School of Design yn Londen en ek yn Parys by Thomas Couture (1815–1879). Doe't er yn 1861 yn Aylesbury wenne, waard er bekend mei syn skilderijen *The Jury* en *The Country Auction*.

Hy wie lid fan de Society of British Artists (SBA). Syn wurk waard beynfloede troch de skilders Thomas Webster en William Powell Frith. Syn soan Frederick Morgan wie ek in populêre skilder dy't foaral bekend waard mei syn skilderij *His Turn Next*, dat ferneamd waard troch de reklamekampanje foar Pears Soap.

Hy stoar yn Hastings, East Sussex.

## Galery

File:The Jury by John Morgan.jpg|*The Jury* ('De sjuery', 1861)
File:Snowballing, by John Morgan.jpg| *Snowballing* ('Sniebalje')
File:John Morgan - The Schoolmistress's Birthday - M1882-1-2 - Auckland Art Gallery.jpg| *The Schoolmistress's Birthday* ('De jierdei fan de skoaljuffer')


## Keppelings om utens
* Wurk fan Morgan op artnet
* ''Which hand has it?'' (skilderij, 1865)
* ''The Lion and the Lamb'' (skilderij, 1861)
Grutte Priis Formule 1 fan Hongarije 2020

Utslaggen fan de **[[Grutte Priis Formule 1 fan Hongarije]]** 2020 yn Mogyoród op 19 july 2020.
It wie de tredde race fan 17 races fan de Formule 1 yn 2020. Hy waard op de Hungaroring hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 306,6 kilometer. 

## Kwalifikaasje

## Utslach Grutte Priis
* Kevin Magnussen kwallifisearre as 16de, mar syn startplak bleau leech fanwegen problemen yn de formaasje-omgong. Hy finishe einliks as 9de, mar krige in straf fan 10 sekonden foar it oertreden fan de kommunikaasje regels yn de formaasje-omgong.
* Romain Grosjean kwallifisearre as 18de, mar syn startplak bleau leech fanwegen problemen yn de formaasje-omgong. Hy finishe einliks as 15de, mar krige in straf fan 10 sekonden foar it oertreden fan de kommunikaasjeregels yn de formaasje omgong.

## Top fiif yn it wrâldkampioenskip nei de wedstriid
Grutte Priis Formule 1 fan Grut-Brittanje 2020

Utslaggen fan de **[[Grutte Priis Formule 1 fan Grut-Brittanje]]** 2020 yn Silverstone op 2 augustus 2020.
It wie de fjirde race fan 17 races fan de Formule 1 yn 2020. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306.2 kilometer. De Meksikaanske koereur Sergio Pérez bliek it koroanafirus by him te hawwen, dat hy mocht net meidwaan oan de wedstriid. Pérez syn plak by Racing Point waard ynnaam troch de Dútser Nico Hülkenberg.

## Kwalifikaasje
* Daniil Kvyat waard trije plakken weromset by de start fanwege in fersnellingsbakwiksel
*George Russell  waard trije plakken weromset by de start foar ynheljen wilens in giele flagge.

## Utslach Grutte Priis
* Antonio Giovinazzi finishe as 12de mar krige in straf fan 5 sekonden foar te fluch riden by in safety car-sitewaasje
* Nico Hülkenberg  kwalifisearre as 13de, mar syn startplak bleau leech fanwegen in stikkene auto.

## Top fiif yn it wrâldkampioenskip nei de wedstriid
Wertheim

**Wertheim**  is de noardlikste stêd fan 'e Dútske dielsteat Baden-Württemberg en grinzget oan Beieren. De stêd leit likernôch 70 kilometer súdeast fan Frankfurt am Main en 30 kilometer west fan Würzburg. It is de op ien nei grutste stêd fan 'e Main-Tauber-Kreis en hat foar de omlizzende gemeenten in sintrumfunksje. Sûnt 1 jannewaris 1976 is Wertheim in seanemde *Große Kreisstadt*, in stêd dy't in diel fan 'e taken fan 'e lânkring sels útfierd. De stêd leit op it plak dêr't de Tauber yn 'e Main mûnet.

## Yndieling

Wertheim is te ferdielen yn fiif stedsdielen en fyftjin doarpen. Ta de stedsdielen hearre: Bestenheid, Eichel-Hofgarten, Reinhardshof, Vockenrot en Wartberg. De doarpen (*Ortschaften*) binne: Bettingen, Dertingen, Dietenhan, Dörlesberg, Grünenwört, Höhefeld, Kembach, Lindelbach, Mondfeld, Nassig, Reicholzheim, Sachsenhausen, Sonderriet, Urphar en Waldenhausen. 

## Skiednis
Argeologyske fynsten wize op in bewenning sûnt likernôch 5000 iuw foar Kr. en yn 'e izertiid troch Kelten. Wertheim waard nei alle gedachten yn de 7e of 8e iuw stifte.  

De boarch fan Wertheim datearret út de 12e iuw, lykas ek de eardere abdij Bronnbach by it doarp Reicholzheim. 

De ekonomyske bloei fan Wertheim wie eartiids fral te tankjen oan it gaadlike plak oan 'e mûning fan 'e Tauber yn 'e Main. Ek de glêsfabriken brochten de stêd wolstân. 

Al sûnt de 13e iuw hie Wertheim in joadske mienskip, ien fan 'e âldsten fan it lân.

## It besjen wurdich

* It midsiuwske stedssintrum mei fakwurkhûzen.
* Ruïne kastiel (*Altes Schloss*); sûnt 1634 ruïne.
* Protestantske stiftstsjerke (letgoatysk).
* De goatyske Kiliaankapel.
* De Kittsteinpoarte mei heechwettermjitter sûnt 1595.
* It "Blaues Haus".

* Eichel: wartsjerke (Veitskirche).
* Dertingen: wartsjerke fan Dertingen. 
* Reicholzheim: Kleaster Bronnbach.

## Musea
* Glêsmuseum
* Grafschaftsmuseum

* Eichel/Hofgarten: Museum Schlösschen 

## Ofbylden

Burg Wertheim, Bergfried Wertheim 20190324 004.jpg|Kastiel Wertheim.
Wertheim, Ev. Stadtpfarrkirche-20161101-001.jpg|Stiftstsjerke fan Wertheim.
Wertheim, der Marktplatz.jpg|Marktplatz.
Wertheim, Rathausgasse, Engelsbrunnen-20161223-002.jpg|Ingelfontein.
Wertheim, Kilianskapelle-20161223-001.jpg|Kiliaankapel.
BW-kloster-bronnbach-kirche-1.jpg|Abdij Bronnbach.


## Keppeling om utens
* Toeristyske side Wertheim
M (James Bond)

**M** is de koadenamme fan it haad fan 'e Britske ynljochtingetsjinst MI6 yn 'e ''James Bond''-romans fan Ian Fleming en de dêrop basearre ''James Bond''-filmsearje. De oantsjutting is net persoanspesifyk, mar giet fan persoan nei persoan oer mei de funksje. Fleming yntrodusearre it personaazje yn 1953, yn syn earste *Bond*-roman *[[Casino Royale (roman)|Casino Royale]]*. In oar bekend personaazje út 'e *Bond*-romans en -films is Miss Moneypenny, de sekretaresse fan M.
__TOC__
## Ynspiraasje
Fleming basearre de M út syn boeken foar it meastepart op skout-by-nacht John Henry Godfrey, de sjef fan 'e Britske Marine Ynljochtingedifyzje, ûnder wa't Fleming yn 'e Twadde Wrâldoarloch tsjinne. Oare mooglike boarnen fan ynspiraasje foar it personaazje wiene sir Claude Dansey, it plakferfangend haad fan 'e Britske bûtenlânske ynljochtingetsjinst MI6; Maxwell Knight, it haad fan 'e Britske binnenlânske ynljochtingetsjinst MI5 (dy't syn memo's ûndertekene mei "M"); en William Melville, in Ier dy't opklom ta sjef fan it Secret Service Bureau, de foarrinner fan sawol MI6 as MI5.

## Spilers
De rol fan M is yn 'e ''James Bond''-films fertolke troch ferskate akteurs. Bernard Lee, dy't de rol spile yn 'e earste alve films, waard der op in stuit suver mei identifisearre. Yn 'e filmsearje fan Eon Productions ûntbrekt it personaazje M inkeld yn *[[For Your Eyes Only (film)|For Your Eyes Only]]* (1981). Dy film waard opnommen koart nei't Lee ferstoarn wie. Dame Judi Dench wie yn 1995 de earste froulike M.
Ian Fleming (betsjuttingsside)

*Ian Fleming (1908-1964), in Ingelsk skriuwer dy't ferneamd wurden is as de geastlike heit fan geheim agint James Bond

## Oare minsken mei deselde namme
*Ian Fleming (akteur) (1888-1969), in Australysk akteur
*Ian Fleming (cricketspiler) (1908-1988), in Ingelsk cricketspiler
*Ian Fleming (spiler fan Australysk fuotbal, berne yn 1909) (1909-1984), in Australysk spiler fan Australysk fuotbal
*Ian Fleming (skiekundige) (b. 1935), in Ingelsk skiekundige
*Ian Fleming (spiler fan Australysk fuotbal, berne yn 1937) (b. 1937), in Australysk spiler fan Australysk fuotbal
*Ian Fleming (fuotballer) (b. 1953), in Skotsk fuotballer

## Oar
*Ian Fleming Publications, in Ingelsk bedriuw dat de rjochten op alle wurken fan 'e skriuwer beheart
*CWA Ian Fleming Steel Dagger, in priis foar skrillerromans dy't sponsore wurdt troch de neilittenskip fan 'e skriuwer
*Ynternasjonale Lofthaven Ian Fleming, in lofthaven yn Jamaika dy't nei de skriuwer ferneamd is

## Sjoch ek
*Iain Fleming (tink om 'e stavering), in Kanadeesk spiler fan Kanadeesk fuotbal
After Forever

**After Forever** wie in Nederlânske metalband dy't oprjochte waard yn 1995 troch gitarist Mark Jansen. After Forever waard bekent mei sjongeres Floor Jansen dy't yn 1997 by de band kaam. Har debútalbum "*Prison of Desire*" kaam yn 2000 út. Yn 2002 stapte oprjochter en gitarist Mark Jansen út de band, fanwegen in kreatyf ferskil fan miening. Mark Jansen rjochte dernei de band Epica op. Febrewaris 2009 waard de ein fan After Forever oankundige. Begjin jierren 2000 waard After Forever yn ien siken wei neamd mei bands as Nightwish, The Gathering, Within Temptation, Autumn en Epica.

### Studio-albums

### Kompilaasje-albums
Kastellaun

**Kastellaun** (oant 6 desimber 1935 offisjeel *Castellaun*) is in stêd op de Hunsrück yn de Rhein-Hunsrück-Kreis yn de Dútske dielsteat Rynlân-Palts. Yn Kastellaun stiet it gemeentehûs fan de *[[Kastellaun (Verbandsgemeinde)|Verbandsgemeinde]]* mei deselde namme.
 
## Geografy
Kastellaun leit op Hunsrück op likefolle ôfstân fan de Ryn, Mûzel en Nahe. It sintrum fan de stêd leit tusken in delte yn it noarden en de heechflakte fan  de Hunsrück, dêr't de B 327, de saneamde Hunsrückhöhenstraße, oer leit. 

## Monuminten

De ruïne fan it midsiuwske kastiel is it wichtichste monumint fan de stêd. It kastiel waard sûnt 1226 boud foar de greven fan Sponheim. Greve Simon II fan Sponheim ferliende Kastellaun yn 1305 stedsrjochten. Yn de Njoggenjierrige Oarloch blaasden Frânske troepen it kastiel op.  

De letgoatyske protestantske tsjerke fan Kastellaun is in trijeskippich tsjerkegebou út de earste helte fan de 14e iuw. It koer is fan in wat lettere datum en 15e-iuwsk. De roomske Hillich Krústsjerke is in neogoatyske basilyk út de jierren 1899-1902 en ferfong doe de noch besteande tsjerke út 1728 oan de Bucher Straße 10.

Yn it histoaryske sintrum steane ferspraat ferskate 17e- en 18e-iuwske fakwurkhûzen.

## Eveneminten
* Op de eardere Amerikaanske raketbasis Pydna súdlik fan Kastellaun wurdt alle jierren yn augustus it muzyk- en dancefestival "Nature One" organisearre.

## Keppeling om utens
* Toeristyske side Kastellaum

.
Kastellaun (Verbandsgemeinde)

**Kastellaun** is in *[[Verbandsgemeinde]]* ("ferbânsgemeente") yn de Rhein-Hunsrück-Kreis yn de Dútske dielsteat Rynlân-Palts. It bestjoer hat syn sit yn de stêd Kastellaun.

De Verbandsgemeinde Kastellaun bestiet út de ûndersteande *Ortsgemeinden* (plakken):

## Keppeling om utens
* Side fan de Verbandsgemeinde Kastellaun
Meshuggah

**Meshuggah** is in Sweedske metalband oprjochte yn 1987 yn Umeå. De muzyk fan de band is in mjuks fan trashmetal en deathmetal, de ynspiraasje foar harren teksten komt faak út boeken en films. Sûnt de oprjochting had Meshuggah njoggen studio-albums útbrocht.

## Diskografy
### Studio-albums

### Live-albums

### Kompilaasje-albums
Thunderball

## ''James Bond''
*''Thunderball'' (roman), in *James Bond*-roman fan Ian Fleming út 1961
*''Thunderball'' (film), in Britsk-Amerikaanske film út 1965
*''Thunderball'' (soundtrack), it soundtrackalbum fan 'e film út 1965
*''Thunderball'' (liet fan Tom Jones), de titelsong fan 'e film út 1965, songen troch Tom Jones

## Oar
*''Thunderball'' (album fan U.D.O.), in album fan U.D.O. út 2004
*Thunderball (band), in Amerikaanske  band
*''Thunderball'' (liet fan U.D.O.), in liet fan U.D.O. út 2004
*Thunderball (stripfiguer), in stripfiguer út 'e strips fan Marvel Comics
*Thunderball, in lûking fan 'e Britske National Lottery, yntrodusearre yn 1999
*Operaasje Thunderball, de oarspronklike namme fan Operaasje Entebbe, in oanfal fan Israelyske kommando's yn Oeganda, yn 1976

## Sjoch ek
*''Never Say Never Again'' (film), in twadde ferfilming fan 'e roman *Thunderball* en in remake fan 'e film *Thunderball* út 1983
Grutte Priis Formule 1 fan it 70-jierrich Jubileum

Utslaggen fan de **Grutte Priis Formule 1 fan it 70-jierrich Jubileum** 2020 yn Silverstone op 9 augustus 2020.
It wie de Fiifde race fan 17 races fan de Formule 1 yn 2020. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306.2 kilometer.
Dizze grutte priis soe in feestlik barren wurde, mar troch koroana maatregels, waard it in beskieden barren.

## Kwalifikaasje
* Esteban Ocon waard trije plakken weromsetten by de start fanwege hinderjen fanGeorge Russell by syn kwalifikaasje.

## Utslach Grutte Priis
* Kevin Magnussen krige in straf fan fiif sekonden foar it ferlitten fan de baan en ûnfeilich weromkeren, mar de straf waard net útfierd trochdat Magnussen foar de tiid de wedstriid moast ferlitte.

## Top fiif yn it wrâldkampioenskip nei de wedstriid
The Secret Life of Pets

*''The Secret Life of Pets'' (franchise), in Amerikaanske rige jûnfoljende tekenfilms en bredere mediafranchise

## Fideospultsjes
**[[The Secret Life of Pets: Unleashed]]*, in fideospultsje út 2016

## Films
*''The Secret Life of Pets'' (film), in Amerikaanske lange tekenfilm út 2016
**[[The Secret Life of Pets 2]]*, in Amerikaanske lange tekenfilm út 2019

## Muzyk
*''The Secret Life of Pets'' (soundtrack), it soundtrackalbum fan 'e film út 2016
*''The Secret Life of Pets 2'' (soundtrack), it soundtrackalbum fan 'e film út 2019
Weenie

**weenie*, in Amerikaansk-Ingelske sprektaalterm foar in hotdog of in oar woarstke
*''Weenie'' (film), in Amerikaanske koarte tekenfilm út 2016
Grutte Priis Formule 1 fan Spanje 2020

Utslaggen fan de **[[Grutte Priis Formule 1 fan Spanje]]** 2020 yn Montmeló op 16 augustus 2020.
It wie de sechsde race fan 17 races fan de Formule 1 yn 2020. Hy waard op it Sirkwy fan Barcelona-Cataluña hâlden. De race waard hâlden oer 66 omgongen, op it 4,7 km lange sirkwy foar in raceôfstân fan 307,1 kilometer.

## Kwalifikaasje

## Utslach Grutte Priis
* Sergio Pérez einige as fjirde, mar krige in straf fan 5 sekonden fanwegen it negearjen fan de blauwe flagge.
* Daniil Kvyat krige in straf fan 5 sekonden fanwegen it negearjen fan de blauwe flagge.

## Top fiif yn it wrâldkampioenskip nei de wedstriid
* Racing Point krige in straf fan 15 punten mindering, nei in Protest fan Renault fanwege it neibouwen fan de Mercedes fan 2019.
Grutte Priis Formule 1 fan Belgje 2020

Utslaggen fan de **[[Grutte Priis Formule 1 fan Belgje]]** 2020 yn Stavelot op 30 augustus 2020.
It wie de sânde race fan 17 races fan de Formule 1 yn 2020. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer.

## Kwalifikaasje

## Utslach Grutte Priis
* Carlos Sainz gie net fan start troch in elektroanisk probleem mei de auto.

## Top fiif yn it wrâldkampioenskip nei de wedstriid
Pierre Gasly

**Pierre Gasly** (Rouen, 7 febrewaris 1996) is in Frânsk koereur. Gasly makke yn 2017 syn debút yn de Formule 1 foar Toro Rosso. Gasly makke yn 1999 de oestap nei it team fan Red Bull Racing mar fanwege tsjinfallende resultaten waard er wer werom setten nei it opliedingsteam Torro Rosso. Yn 2020 wûn er syn earste Grutte Priis.

### Oersjoch Formule 1-karriêre

***** Seizoen noch dwaande.

## Keppeling om utens
*
Carlos Sainz (1994)

**Carlos Sainz Vázquez de Castro** (Madrid, 1 septimber 1994) is in Spaansk koereur. Sainz makke yn 2015 syn debút yn de Formule 1 foar Toro Rosso. Yn 2021 makke Sainz de oerstap fan McLaren nei Ferrari. Carlos Sainz is de soan fan autokoereur Carlos Sainz

### Oersjoch Formule 1-karriêre

***** Seizoen noch dwaande.

### Oerwinningen yn de Formule 1

## Keppeling om utens
*
Lance Stroll

**Lance Strulovitch** better bekent as **Lance Stroll** (Montreal, 29 oktober 1998) is in Kanadeesk koereur. Hy is oan syn heite kant fan Joadsk komôf, wylst syn mem in Flaamse wie. Hy hat sadwaande sawol de Kanadeeske as de Belgyske nasjonaliteit, mar komt út foar Kanada. Stroll makke yn 2017 syn debút yn de Formule 1 foar Williams. By de Grutte Priis fan Turkije 2020 pakte Lance Stroll syn earste pole posysje. Sûnt 2020 riid Stroll offisjeel ûnder in Amerikaanske lisinsje mar by syn útslaggen wurdt Kanadeesk oanjûn.

***** Seizoen noch dwaande. 

## Keppeling om utens
*
Tafeltennis op de Paralympyske Simmerspullen 2020

It tafeltennistoernoai by de **[[Paralympyske Simmerspullen 2020| XVIe Paralympyske Simmerspullen]]** fûn plak fan 2 augustus oant en mei 3 septimber 2021 yn it Tokyo Metropolitan Gymnasium. 

## Medaljespegel
De top-10 fan lannen dy't by it tafeltennis medaljes wûn ha tidens de Paralympyske Simmerspullen fan 2020.

## Utslaggen
### Yndividueel

### Team

## Sjoch ek
* Tafeltennis op de Olympyske Simmerspullen 2020
The Gathering (Nederlânske band)

**The Gathering** is in Nederlânske progressive rockband. The Gathering waard yn 1989 oprjochte en makke in ûntwikkeling troch fan deathmetal oer Gothic metal nei progressive rock. Yn 1994 wie Anneke van Giersbergen oannaam as sjongeres en yn 1995 waard it album "*Mandylion*" mei har útbrocht. Der soene nog seis studio-albums folgje mei Anneke op sang. Mar yn 2007 ferlit se de band om har eigen band op te rjochtsen. Van Giersbergen waard opfolge troch Silje Wergeland.

Yn 2014 naam de band nei it fuortgean fan de bassiste Marjolein kooijman in pauze dy't úteinlik oant 2017 duorre.

## Diskografy
### Studio-albums

### Live-albums

### Kompilaasje-albums
Burg Hohlenfels

**Burg Hohlenfels** is in boarch yn Mudershausen yn de Rhein-Lahn-Kreis yn de Dútske dielsteat Rynlân-Palts. De boarch is in partikulier besit en wurdt bewenne. Ut en troch  wurde der bysûndere útstallings organisearre.

## Lokaasje
De boarch stiet op in rots tusken Hahnstätten en Mudershausen yn it kadastrale gebiet fan Mudershausen. De rots sit fol skuorren en spjalten en dat ferklearret ek de namme fan de boarch (*Hohlen* = grotten). De kalkstiennen rots is oan trije kanten steil en riist 60 meter boppe it lânskip út. 

## Beskriuwing

Nei't Gerlach I fan Nassau de grûn yn syn besit krige liet dy in lângoed by de rots bouwe, dêr't letter de delsetting Hohlenfels ûnstie. Healwei de 14e iuw joech greve Johan I fan Nassau-Weilburg-Saarbrücken († 1371) opdracht ta de bou fan it kastiel op de rots. Nei alle gedachten moast de boarch de tichtebylizzende hannelsrûte tusken Aken en Neurenberch en de dyk, dy't de Hessyske gebieten oan de Middel-Ryn mei it Lângreveskip Hessen-Kassel ferbûn, beweitsje.

Hohlenfels stie yn de Tritichjierrige Kriich foar in skoft en waard foar in part ferneatige. Yn 1685 waard de boarch op 'e nij bewenne troch Jehan Nikolaas fan Cronberg. Eartiids ferbûnen brêgen de ferskillende boudielen mei-inoar. Dielen fan de âlde houten konstruksjes fan de boarch waarden al yn 1768 ôfbrutsen; yn de jierren dêrnei rekken grutte dielen fan it kastiel yn ferfal. Yn de tiid fan de romantyk mochten keunstners de kastielruïne graach skilderje. Hugo Freark Waldecker fan Kempt († 1753) liet tusken 1712 oant 1716 it barokke slot op 'e nij bouwe, dat ek tsjintwurdich noch te bewenjen is. 

Krekt nei't de dielsteat Rynlân-Palts de brekfallige boarch oan in partikulier ferkocht, stoarten dielen fan de 20 meter hege skyldmuorre mei de eastlike twingertoer yn. In restauraasje folge en om it kastiel te befeiligjen en bewegings yn de rots te registrearjen binne ferskillende stielkabels mei in lingte oant 75 meter oan de rots ferankere. Sûnt 2005 wurdt it kastiel simmerdeis in pear dagen iepensteld foar it publyk.